b'\n_START_ARTICLE_\nNagrada Mira\n_START_PARAGRAPH_\nNagrado Mira podeljuje \xc5\xbeenski odbor Slovenskega centra PEN Mira slovenskim ustvarjalkam za izjemne dose\xc5\xbeke na podro\xc4\x8dju literarnega ustvarjanja in premi\xc5\xa1ljevanja o literaturi in kulturi ter celostne osebnostne dr\xc5\xbee, skladno z Listino Mira. Nagrado sestavljata priznanje in materialna nagrada._NEWLINE_Nagrada nosi ime po \xc5\xbeenskem odboru Slovenskega centra PEN Mira. Ime ima ve\xc4\x8d pomenov. Eden ka\xc5\xbee na pisateljico in nekdanjo predsednico Dru\xc5\xa1tva slovenskih pisateljev in Slovenskega centra PEN Miri Miheli\xc4\x8d, drugi namiguje na mir in miroljubnost, tretji na mitolo\xc5\xa1ko miro, rastlino, ki ima sposobnost celiti rane._NEWLINE_Ustanoviteljice nagrade so Stanislava Repar, Barbara Simoniti, Tatjana Pregl Kobe, Ana M. Sobo\xc4\x8dan. Nagrada je bila ustanovljena leta 2013 in se podeljuje vsako leto. Namen nagrade je opozarjanje na dose\xc5\xbeke \xc5\xbeensk, opozarjanje na diskriminatorno prakso podeljevanja nagrad na Slovenskem, oceniti in spodbuditi literarne ustvarjalke, izpostaviti njihovo delo in dr\xc5\xbeo in pomo\xc4\x8d za njihovo ve\xc4\x8djo prepoznavnost znotraj stroke in v javnosti.\n_START_SECTION_\nPravila sodelovanja\n_START_PARAGRAPH_\nKandidatke za nagrado predlagajo lahko \xc4\x8dlanice o\xc5\xbejega odbora Mire, \xc4\x8dlani in \xc4\x8dlanice Slovenskega centra PEN ali kdor koli drug. Vsak predlagatelj lahko predlaga najve\xc4\x8d dve kandidatki. _NEWLINE_Kandidatke za nagrado ne smejo biti \xc4\x8dlanice \xc5\xbeirije. Prejemnice nagrade Mira so lahko ponovne kandidatke za nagrado po preteku petih let._NEWLINE_Nagrajenko dolo\xc4\x8di pet\xc4\x8dlanska \xc5\xbeirija.'